На основу члана 46. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018), члана 38. Закона о удружењима („Службени гласник РС“, број 51/2009, 99/2011 - др. закон и 44/2018 – др. закон), Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС“, број 16/2018) и члана 55. Статута општине Врњачка Бања, („Сл.лист општине Врњачка Бања'', број 12/19), члана 14. ставови 6 и 7 Одлуке о поступку доделе и контроле коришћења средстава за подстицање програма или недостајућег дела средстава за финансирање и суфинансирање програма од јавног интереса које реализују удружења (''Сл.лист општине Врњачка Бања'', број 42/19), а на основу Листе вредновања и рангирања пријављених програма поднетих на Конкурсу за финансирање и суфинансирање програма и пројеката од јавног интереса а које реализују удружења- тематска област 1, коју је Конкурсна комисија донела на својој седници од 12.04.2021 Председник општине доноси:

**РЕШЕЊЕ**

**О ФИНАНСИРАЊУ ПРОГРАМА, ОДНОСНО ПРОЈЕКАТА ИЗ БУЏЕТА ОПШТИНЕ ВРЊАЧКА БАЊА У 2021.**

Члан 1.

Овим Решењем утврђују се пројекти удружења који ће се финансирати из буџета општине Врњачка Бања у 2021. Години за тематску област 1, по спроведеном конкурсу од 28.01.2021. године

ОДОБРАВАЈУ СЕ средства из буџета општине Врњачка Бања по спроведеном јавном конкурсу за избор пројеката који се финансирају или суфинансирају средствима из буџета општине Врњачка Бања за 2021. годину за области од јавног интереса .

Члан 2.

Комисија за спровођење јавног конкурса за финансирање пројеката удружења грађана, на седници одржаној дана, 12.04.2021. године, утврдила је Листу вредновања и рангирања пријављених програма поднетих на Конкурс – тематска област 1, и то:

|  |  |  |  |  |  |
| --- | --- | --- | --- | --- | --- |
| Редни број | Деловодни број | Назив удружења | Назив програма | Вредност програма у РСД | Број бодова |
| 1. | 400-430/21 | Новоселац | Очување пољопривреде природних и људских ресурса у подручјима са отежаним условима рада у пољопривреди | 6.908.000 | 79 |
|  Образложење : Програм је усаглашен са општим интересом у области Рурални развој . Програм кроз обуку у примени нових технологија и стандарда у преради и пољопривредној производњи има за циљ да промени структуру делатности у пољопривреди кроз реализацију виших начина прераде пољопривредних производа уз примену науке. Јасно је изложена идеја са реалистичним буџетом који је у складу са активностима и очекиваним резултатима конкурса. Предлог Програма има потенцијал за дугорочну промену у заједници стварањем нових могућности за упошљавање . |
| 2. | 400-414/21 | УРСА | Туризам у функцији унапређења Врњачке Бање | 6.708.000 | 78 |
| Образложење:Програм је усаглашен са општим интересом у области Унапређење туристичке понуде. Циљ Програма је унапредити туриза кроз анализу стања тренутне туристичке понуде и израду обједињеног прегледа туристичке понуде Врњачке Бање чиме би дошло до повећања броја гостију током месеци у којима је традиционално смањен број гостију. Циљна група Програма су туристички радници, организатори манифестација , хотелијери и туристи . Предлог програма и његова реализација обезбеђују висок ниво видљивости активности и резултата пројекта |
| 3. | 400-419/21 | КОРТЕКС | Истраживање и борба против појавних облика дискриминације, говора мржње и токсичних наратива натериторији општине Врњачка Бања у онлајн и офлајн комуникацији | 4.484.000 | 75 |
| Образложење:Програм је усаглашен са општим интересом у области Заштите и промовисања људских и мањинских права кроз истраживање и превенцију појавних облика дискриминације , говора мржње и осталих токсичних наратива на територији општине Врњачка Бања. Програм има за циљ подизање свести грађана о значају људских права и спречавању дискриминације. Циљна група програма је прецизно дефинисана : Роми , угрожене групе. Удружење располаже неопходним ресурсима за реализацију активности и спровођење активности |
| Редни број | Деловодни број | Назив удружења | Назив програма | Вредност програма у РСД | Број бодова |
| 4. | 400-427/21 | Синдикат управе  | За наше лепше сутра | 1.400.000 | 70 |
| Образложење. Програм је усаглашен са општим интересом у области Рурални развој кроз подизање свести грађана кроз значају одрживости животне средине значају повезивања организација и појединаца на стварању услова за лепши живот сутра .: Програм има више циљних група , становништво у руралним областима , деца школског узраста као и сеоска газдинства. Постоји више партнера на пројекту који равноправно носе терет пројекта . Предлог Програма има потенцијал за дугорочну промену у заједници. |
| Редни број | Деловодни број | Назив удружења | Назив програма | Вредност програма у РСД | Број бодова |
| 5. | 400-434/21 | Добровољно ватрогасно друштво | Стварање услова за превентивно деловање свих структура друштва на спречавању настајања и ширења пожара. | 500.000 | 70 |
| Образложење. Програм је усаглашен са општим интересом у области Рурални развој кроз организовање , промовисање и унапређење више структура заједнице у превентивном деловању на спречавању и ширењу пожара. Удружење поседује све потребне људске ресурсе за испуњење програма. Циљна група су структуре друштва које се баве проблемом борбе против пожара. Програм има потенцијал за дугорочну примену у заједници. |

Члан 3.

Финансирање/суфинансирање Програма по овом Решењу обезбеђено је из финансијских средстава Одлуком о буџету општине Врњачка Бања за 2021.годину („Службени лист општине Врњачка Бања“ бр. 71/20) у разделу 4.глава 4.01.16 Удружења и савези, програм 0602 локална самоуправа, програмска активност 0602-0001 функционисање локалне самоуправе, конто 4819 дотације осталим непрофитним институцијама, за доделу удружењима, у укупном износу 25.000.000,00 динара, а по овом конкурсу опредељује се укупно 22.000.000,00 динара.

Члан 4

Позива се удружење подносилац одобреног пројекта да у року од три дана од дана објављивања овог Решења, достави усклађен финансијски план пројекта са одобреним средствима Комисији за спровођење јавниг конкурса у два примерка, изјаву да средства за реализацију одобреног пројекта нису на други начин већ обезбеђена, изјаву о непостојању сукоба инетереса и интерни акт о антикорупцијској политици.

Након достављања документације из става 1. овог члана од стране подносиоца одобреног пројекта, закључиће се уговор о финансирању којим ће се регулисати међусобна права и обавезе уговорених страна.

Уколико подносилац одобреног пројекта не достави документацију прописану у ставу 1. овог члана сматра се да је одустао од реализације програма.

Члан 5.

Корисник одобрених средстава дужан је да Одељењу за буџет, финансије, привреду и друштвене делатности Општинске управе општине Врњачка Бања достави завршни финансијски извештај најкасније до 31.12.2021. године.

Корисник одобрених средстава обавезан је да омогући праћење реализације пројекта Комисији за раћење и контролу реализације пројеката од јавног интереса.

Члан 6.

Одлука ступа на снагу даном доношења.

Члан 7.

Одлуку доставити: Подносиоцима одобрених пројекта, Конкурсној Комисији, Одељењу за буџет, финансије,

ПРЕДСЕДНИК ОПШТИНЕ ВРЊАЧКА БАЊА

Број : 400-274/20-1 од 22.04.2021 године

ПРЕДСЕДНИК ОПШТИНЕ

 Бобан Ђуровић